Groot feesvermaak wag op kleingoed | Netwerk24
Deur Lientjie Mentz 10 Julie 2018 05:00
Getrou aan die Vrystaat Kunstefees se aanbod is daar vanjaar weer talle kinderproduksies wat die jongspan ure lank sal vermaak.
Hans Haas, die blou haas, is terug met ’n nuwe storie en vanjaar neem sy avonture kinders na die see by Hartenbos.
Die produksiespan en akteurs is almal Bloemfonteiners. Die produksie is interaktief en in vanjaar se storie is daar ’n nuwe karakter wat in die see bly.
Hans Haas in Hartenbos is Dinsdag (10/07) en Woensdag (11/07) om 10:00, ook Woensdag om 12:00, Vrydag (13/07) om 14:00 en Saterdag 14 Julie om 10:00 in die kykNET-repteater te sien.
Let it go with the FSSO is nog ’n interaktiewe produksie wat spesifiek op kinders gemik is.
Die Vrystaatse sim­fonieorkes (FSSO) gaan liedjies uit bekende rolprente speel en kinders moet musiekinstrumente bring om saam te speel.
Die vertonings is Woensdag om 10:00 en op 13 Julie om 10:00 in die Kunstetrust-Odeion.
Pip en Plop: Missie na Atlantis is nog ’n produksie eie aan Bloemfontein. Dié boetie en sussie van die land Giggelaria gaan die kinders op ’n avontuur na die verlore stad Atlantis neem. Die vertonings is môre om 12:30, Woensdag om 14:30 en Donderdag om 10:00. Sommige vertonings is in Engels en ander in Afrikaans. Die vertonings is in die kykNET-repteater.
Lollos & Lettie vier vanjaar tien jaar saam en oud en jonk gaan saam sing en dans om dit te vier. Die vertonings word Donderdag om 10:00 en op 13 Julie om 10:00 aangebied.
Verder is daar Die brawe dade van ’n klein muis, ’n debuutproduksie wat die hartsnare gaan roer. Die vertonings is Maandag om 13:00, Dinsdag om 15:00, Woensdag om 17:00 en op 14 Julie om 13:30 in die kykNET-repteater.
The nursery rhyme effect in die kykNET-repteater gaan bekende kinderrympies laat herleef. Dit is ’n interaktiewe poppeteater. Dié debuutproduksie is Donderdag om 12:30 en 14:30 en op 13 Julie om 10:00 en 12:00. Kaartjies is by Computicket te koop en die volledige program is aanlyn te kry.
Meer oor: Bloemfontein | Kunstefees | Vrystaat Kunstefees | Fees | Stronk | Kinders | Vermaak
Jeugteater is goed verteenwoordig op kunstefees
Dapper muis, lappop en eensame krokodil wys gesig